ન્યૂ યર અને ક્રિસમસ પર પણ ફટાકડાં ફોડવાનો સમય નિર્ધારિત કરવામાં આવ્યો છે. જે અંતર્ગત રાત્રે 11.55થી 12-30 સુધી જ ફટાકડાં ફોડી શકાશે. સુપ્રીમ કોર્ટના આદેશ બાદ પ્રદેશના ગૃહ વિભાગ દ્વારા તમામ કલેક્ટર અને એસપીને આદેશ જાહેર કર્યાં છે. જેમાં જણાવાયું છે કે દિવાળીની રાત્રે 8થી 10 વાગ્યા સુધી આતશબાજી કરી શકાશે. ગૃહ વિભાગે સુપ્રીમ કોર્ટના નિર્દેશોનો હવાલો આપતાં તમામ કલેક્ટર-એસપીને તેમના મુજબ વ્યવસ્થા સુનિશ્ચિત કરવાનું કહ્યું છે. ગાઈડ લાઈનમાં સ્પષ્ટ કહેવાયું છે કે જો આદેશનું ઉલ્લંઘન થશે અને ફરિયાદ મળશે તો સંબંધિત પોલીસ ઈન્ચાર્જને વ્યક્તિગત રૂપે જવાબદાર ગણાવવામાં આવશે. અને તેના વિરૂદ્ધ કોર્ટની અવમાનનાની કાર્યવાહી થઈ શકે છે. જે બાદ કલેક્ટર અને એસપીએ તમામ ટીઆઈને આ આદેશના પાલનના નિર્દેશ આપ્યાં છે.